cyanic-selkie/wikianc huggingface dataset:
সালাহউদ্দিন মমতাজ
জন্ম ও শিক্ষাজীবন
সালাহউদ্দিন মমতাজের জন্ম ১২ জুলাই ১৯৪৫, ফেনী জেলার সদর উপজেলায় উত্তর চাড়িপুর গ্রামের মুক্তারবাড়িতে। তাঁর পিতার নাম শামসুদ্দিন আহমেদ এবং মায়ের নাম খায়রুন নাহার। তার পিতামহ মমতাজ উদ্দিন আহমেদ ছিলেন আকিয়াবের শেষ মুসলিম জমিদার। মাতামহ মৌলভী আবদুর রাজ্জাক ছিলেন ব্রিটিশ ভারতের বঙ্গীয় আইন সভার সদস্য (এমএলএ)। আলীগড় মুসলিম বিশ্ববিদ্যালয়ের ল' গ্র্যাজুয়েট বাবার ওকালতি করার সুবাদে কোলকাতায় সালাহউদ্দিনের শিক্ষাজীবন শুরু হয়। পরে তিনি বাড়ির কাছে দেবীপুর প্রাথমিক বিদ্যালয় থেকে পঞ্চম শ্রেণি এবং ফেনী সরকারি পাইলট উচ্চ বিদ্যালয় থেকে মেট্রিক পাস করেন। উচ্চ মাধ্যমিক পর্যায়ে তিনি কিছুকাল কুমিল্লা ভিক্টোরিয়া সরকারি কলেজ এবং পশ্চিম পাকিস্তানের লাহোর দয়াল সিং কলেজে পড়াশোনা করেন। শেষে ফেনী কলেজ থেকে আইএসসি পাস করেন। এই কলেজে বিএসসি অধ্যয়নকালে পাকিস্তান সেনাবাহিনীতে যোগ দেন।
কর্মজীবন
সালাহউদ্দিন মমতাজ ১৯৬৬ খ্রিষ্টাব্দে ফ্লাইট ক্যাডেট হিসাবে পাকিস্তান বিমান বাহিনীতে যোগ দেন। ১৯৬৭ সালে ২৭শে আগস্ট কাকুলের পাকিস্তানি মিলিটারি একাডেমী থেকে ১২৪ জন ক্যাডেটের মধ্যে তিনি তৃতীয় স্থান দখল করে কমিশন পেয়েছিলেন। এরপর তাঁর পোস্টিং দেয়া হয় ১ম ইস্ট বেঙ্গল রেজিমেন্টে। ১৯৬৭ সালের ২৭শে আগস্ট থেকে ১৯৭১ সালের ১৪ই ফেব্রুয়ারি পর্যন্ত তিনি ১ম ইস্ট বেঙ্গল রেজিমেন্টে নিয়োজিত ছিলেন। এরপর পাকিস্তানের মারিতে স্কুল অব মিলিটারি ইনটেলিজেন্সে কোর্স শেষ করার পরে ১৯৭১ এর ৩রা মে ৪৩ বেলুচ রেজিমেন্টে বদলি করা হয়।
মুক্তিযুদ্ধে ভূমিকা
মুক্তিযুদ্ধের প্রথম দিকে ক্যাপ্টেন সালাউদ্দিন মমতাজ ছিলেন পাকিস্তানের ৪৩ বেলুচ রেজিমেন্টে কর্মরত। জুলাই মাসের প্রথম সপ্তাহে ক্যাপ্টেন সালাউদ্দিন মমতাজ, ক্যাপ্টেন মহিউদ্দিন জাহাঙ্গীর, ক্যাপ্টেন মোহাম্মদ খায়রুল আনাম, ক্যাপ্টেন সুলতান শাহরিয়ার রশিদ খান এবং ক্যাপ্টেন আবদুল আজিজ দুর্গম পার্বত্য এলাকা এবং   পাকিস্তানের শিয়ালকোটের কাছে মারালা সীমান্তের  খরোস্রোতা মুনাওয়ার তায়ী  নদী অতিক্রম করে ভারতে প্রবেশ করেন। এই নদী অতিক্রম করে সীমান্ত পাড়ি দেয়া ছিল প্রচণ্ড ঝুঁকিপূর্ণ এবং বিপজ্জনক।
ধরা পড়লেই ফায়ারিং স্কোয়াডে নিশ্চিত মৃত্যু। একপ্রকার পাকিস্তান সেনাবাহিনীকে  চূড়ান্ত ধোঁকা দিয়ে ভারত সীমান্তের প্রতিরক্ষা অবস্থানের ভিতর দিয়ে তাঁরা ভারতে প্রবেশ করেন। এসময় ক্যাপ্টেন সালাউদ্দিন মমতাজ সহ বাকিদের সঙ্গে অস্ত্র বলতে ছিল কেবল পিস্তল। সেখান থেকে তাঁরা বিএসএফ ব্যাটেলিয়ন হেড কোয়ার্টার হয়ে দিল্লি এসে এরপর দিল্লি থেকে কলকাতায় পৌঁছালেন।  কলকাতায় আসার পর মুক্তিবাহিনীর প্রধান কর্নেল এম এ জি ওসমানী নিজে এই পাঁচজনকে বরণ করে নেন।  এর আগে ক্যাপ্টেন সালাউদ্দিন মমতাজ পূর্বে  ১ম ইস্ট বেঙ্গল রেজিমেন্টে কর্মরত থাকায় তাঁকে তাঁর ইচ্ছে অনুযায়ী ১ম ইস্ট বেঙ্গল রেজিমেন্টে নিয়োগ দেয়া হয়। বলা বাহুল্য ১৯৬৭ সালের ২৭শে আগস্ট কমিশন পাওয়ার পরে ক্যাপ্টেন সালাউদ্দিন মমতাজকে ১ম ইস্ট বেঙ্গল রেজিমেন্টে নিয়োগ দেয়া হয়েছিল। ১৯৬৭ সালের ২৭শে আগস্ট থেকে তিনি ১৯৭১ সালের ১৪ই ফেব্রুয়ারি পর্যন্ত নিয়োজিত ছিলেন।
মুক্তিযুদ্ধে প্রতিরোধ যুদ্ধের পর  বেনাপোল সীমান্ত দিয়ে ভারতে প্রবেশ করার পর ১ম ইস্ট বেঙ্গলের সৈনিক সংখ্যা ছিল মাত্র ১৮৮ জন। একমাত্র অফিসার ছিলেন লেফটেন্যান্ট হাফিজউদ্দিন আহমেদ। ব্যাটেলিয়নের মোট সৈন্যের চার ভাগের তিনভাগই ছিলেন গণযোদ্ধা। এই গণযোদ্ধাদের ৬ সপ্তাহের কঠোর পরিশ্রম সমন্বিত অনুশীলন শেষে ৭ জুলাই জেড ফোর্স গঠন করা হয়।  গোপনীয়তার স্বার্থে নাম দেয়া হয় ১ আর্টিলারি ব্রিগেড।  জেড ফোর্স এক আর্টিলারি ব্রিগেড ১ পদাতিক ব্রিগেড হওয়ায় ১ম ইস্ট বেঙ্গলের গোপন নাম রাখা হয় ১ ফিল্ড রেজিমেন্ট আর্টিলারি। একই সঙ্গে ৩য় ইস্ট বেঙ্গল রেজিমেন্ট এবং ৮ম ইস্ট বেঙ্গল রেজিমেন্টের গোপন নাম রাখা হয় ৩ ফিল্ড রেজিমেন্ট আর্টিলারি এবং ৮ম ফিল্ড রেজিমেন্ট আর্টিলারি।
এই ব্যাটেলিয়ন তিনটির প্রশিক্ষণ শেষে ব্রিগেড কমান্ডার মেজর জিয়াউর রহমান যুদ্ধ উপযুক্ততা যাচাইয়ের জন্য কনভেনশনাল  ওয়্যার বা প্রচলিত ধারার যুদ্ধ করার পরিকল্পনা করেন। এতোদিন এই ব্যাটেলিয়নগুলো কেবল গেরিলা যুদ্ধই করেছে। ১ম ইস্ট বেঙ্গল রেজিমেন্টকে দায়িত্ব দেয়া হয় কামালপুর বিওপিতে থাকা পাকিস্তানি বাহিনীর শক্ত ঘাঁটিটি দখল করার জন্য। এই কামালপুর বিওপির অবস্থান ছিল মেঘালয় সীমান্তবর্তী জামালপুরের বকশীগঞ্জ থানার  ধানুয়া কামালপুর ইউনিয়নে।
মুক্তিযুদ্ধের ইতিহাসে সন্দেহাতীতভাবে অপারেশন কামালপুরকে বলা হয় মুক্তিযুদ্ধের সবচেয়ে বিপজ্জনক ও দীর্ঘস্থায়ী যুদ্ধ। কামালপুর যুদ্ধের সবচেয়ে দুরূহ ও বিপজ্জনক যুদ্ধ ছিলো ৩১শে জুলাইয়ের এই যুদ্ধ।
কামালপুর বিওপি ছিলো পাকিস্তান সেনাবাহিনীর জন্য অত্যন্ত গুরুত্বপূর্ণ অঞ্চল। কারণ একবার কামালপুর যদি অতিক্রম করা যায় তাহলে ঢাকা পৌঁছাতে ব্রহ্মপুত্র নদ ছাড়া কোন বড় বাধা নেই।  পাকিস্তান বাহিনী যে করেই হোক চেয়েছিলো  বকশিগঞ্জ, জামালপুর ও ময়মনসিংহকে নিজেদের দখলে রাখার। কারণ এতে করে এই সীমান্ত সম্পূর্ণ অর্থে পাকিস্তান সেনাবাহিনীর নিজেদের দখল থাকবে এবং মেঘালয় থেকে মুক্তিবাহিনী এখানে ঢুকতে পারবেনা।
কামালপুর বিওপিতে বালুচ রেজিমেন্টের ১ প্লাটুন সেনা,  ৭০ উইং রেঞ্জার্স ইউনিটের এক প্লাটুন ও রাজাকারদের এক প্লাটুন সদস্য নিয়োজিত ছিল।
কামালপুরে পাকিস্তানি বাহিনীর  প্রতিরক্ষা ব্যবস্থা ছিলো প্রচণ্ড সুদৃঢ়। বিশেষ করে কামালপুর বিওপির  চারদিকে মোটা গাছের গুঁড়ি ও কংক্রিট দিয়ে আর্টিলারি শেষ প্রতিহত করার জন্য মাটি- টিনের দেয়াল এবং ৬ ইঞ্চি ব্যবধানে লোহার বিমের মোট ৮টি উঁচু  বাংকার ছিল আর বাঙ্কারের বাইরের অংশে  পুঁতে রাখা ছিল মাইন, কাঁটাতারের বেড়া, বুবি ট্র্যাপ ও  বাঁশের কঞ্চি।
অপারেশনের আগে তথ্য সংগ্রহ ও রেকি করার জন্য ২৮শে জুলাই বিকেলে   ব্রাভো কোম্পানির কমান্ডার  ক্যাপ্টেন হাফিজ, সুবেদার আলী হোসেন, সুবেদার ফয়েজ ও সুবেদার সিদ্দিক কৃষকের ছদ্মবেশে বেশ কাছ থেকে পাকিস্তানি বাহিনীর গতিবিধি ,  অবস্থান টহল সহ নানা কিছু  পর্যবেক্ষণ করে  নিরাপদেই ঘাঁটিতে ফিরে আসেন।
একই দিন রাতে ডেল্টা কোম্পানির কমান্ডার ক্যাপ্টেন সালাউদ্দিন মমতাজ ও তাঁর দলের লেফটেন্যান্ট আবদুল মান্নান, সুবেদার হাই, সুবেদার হাসেম ও নায়েক সফিকে নিয়ে কামালপুর বিওপি রেকি করতে যান। কিন্তু রাতের অন্ধকারে ক্যাপ্টেন সালাউদ্দিন মমতাজ পাকিস্তানি লিসনিং পোস্টের কাছাকাছি পৌঁছালে একজন পাকিস্তানি সেনা 'হল্ট' বলেই চিৎকার দিয়ে উঠেন। ঐ সময়ে লিসনিং পোস্টে দুই সেনা সদস্য ছিলো। ক্যাপ্টেন সালাউদ্দিন মমতাজ তখন এক সৈন্যকে জড়িয়ে ধরে মাটিতে ফেলে দেন। এসময় সুবেদার হাই গুলি করেন। মুহূর্তেই দুই পাকিস্তানি সৈন্য নিহত হয়। ঐ দুই সৈন্যকে একপাশে ফেলে  তাদের ক্যাপ ও রাইফেল নিয়ে ক্যাম্পে ফিরে আসেন ক্যাপ্টেন সালাউদ্দিন মমতাজ ও বাকি চারজন।
এদিকে হঠাৎ আক্রমণ ও দুই সেনার নিহত হওয়ার পর পাকিস্তানি বাহিনী পূর্ণ সতর্ক হয়ে যায়। তারা ভেবেছিলো এটি  নিশ্চয়ই ভারতীয় বাহিনীর কাজ। কারণ মুক্তিবাহিনী এধরনের হামলা করবে তা তাদের চিন্তার বাইরে ছিলো। তাও আবার এই প্রতিরোধ ব্যবস্থার মধ্যে গুলি করে অস্ত্র ছিনিয়ে নেয়া! ভারতীয় বাহিনী ফের আক্রমণ করতে পারে এই ভেবে ঢাকা থেকে  বিপুল পরিমাণ সৈন্য পাঠানোর আহ্বান জানায় কামালপুর বিওপি। পরদিন ঘটনা শুনে জরুরীভাবে ঢাকা থেকে কামালপুরে আসেন পাকিস্তানের পূর্বাঞ্চলীয় কমান্ডার লেফটেন্যান্ট জেনারেল নিয়াজী। তার নির্দেশে এবার দ্বিগুণ সৈন্য ও অত্যাধুনিক অস্ত্র  পাঠানো হয় কামালপুরে।
২৯ জুলাইয়ের মধ্যে আরো  দুই দফা রেকি শেষে ক্যাপ্টেন সালাউদ্দিন মমতাজ, ক্যাপ্টেন হাফিজ  রেজিমেন্টের অধিনায়ক মেজর মঈনুল হোসেন চৌধুরীকে চূড়ান্ত নির্দেশের জন্য তথ্য উপস্থাপন করেন ওবনফ  ৩০শে জুলাই বিকেলে রেজিমেন্ট অধিনায়ক  মেজর মঈনুল হোসেণ  বালির মডেলের সাহায্যে সামরিক কায়দায় চূড়ান্ত যুদ্ধের নির্দেশ দিলেন। এদিকে  বিওপির পূর্ব দিকে ডাকবাংলো  ও গুদাম ঘর থাকায় সেদিকে আক্রমণ করতে দুরূহ হবে  এবং পশ্চিম ও দক্ষিণ দিকে শত্রুর বাঙ্কার বড় থাকায় উত্তর দিক থেকে আক্রমণের সিদ্ধান্ত হয়।
এই আক্রমণের সময় নির্ধারণ করা হয় ৩১শে জুলাই রাত সাড়ে তিনটায়। আক্রমণ শুরু হবে কামালপুর বিওপির খোলা মাঠের পাশ থেকে। প্রথম  আক্রমণ করবে ক্যাপ্টেন হাফিজ ও মেজর সালাউদ্দিনের  ব্রাভো ও ডেল্টা কোম্পানি। পাকিস্তান সেনাবাহিনী যেন বকশীগঞ্জের দিকে পালাতে গিয়ে ফের হামলার শিকার হয় সেজন্য কামালপুর বিওপি থেকে ১ মাইল পিছনে উঠানিপাড়ায় আলফা কোম্পানিকে দায়িত্ব দেয়া হয়। অন্যদিকে  ভারতীয় আর্টিলারি ব্যাটারি সাহায্য করবে এই তিনটি কোম্পানিকে।
এফইউপি তথা ফরমিং আপ প্লেসে   নিরাপত্তা এবং গাইড প্রদান করবে চার্লি কোম্পানি। এটি ছিলো একটি পাটক্ষেত; সেখানে অবস্থান নিবেন  জেড ফোর্স অধিনায়ক মেজর জিয়াউর রহমান,  রেজিমেন্ট অধিনায়ক  মেজর মঈনুল হোসেন চৌধুরী ও অ্যাডজুট্যান্ট  লেফটেন্যান্ট লিয়াকত আলী খান।
৩০শে জুলাই সূর্যাস্তের আগেই মুক্তিযোদ্ধারা রাতের খাবার খেয়ে ওয়্যারলেস নেটওয়ার্ক সচল করে  সূর্যাস্তের পর মিলিত হওয়ার জন্য  পার্শ্ববর্তী ভারতের  মহেন্দ্রগঞ্জের উদ্দেশ্যে যাত্রা শুরু করেন।  পথে শুরু হয় মুষলধারে তীব্র  বৃষ্টি। মুক্তিযোদ্ধারা সবাই ভিজে গেলেন। মহেন্দ্রগঞ্জে পৌঁছে সবাই পায়ে হেঁটে সবাই সীমান্তের কাছাকাছি একটি ডাক বাংলোতে আশ্রয় নিলেন। সেখানে ভেজা অবস্থাতেই  তারপর কিছুক্ষণ বিশ্রাম নিয়ে মুক্তিযোদ্ধারা শেষ মুহূর্তের চেকআপ করে, গোলন্দাজ বাহিনীর সঙ্গে কথা বলে কামালপুরের দিকে যাত্রা শুরু করেন। এর  মধ্যে আবার শুরু হয় ঝুম বৃষ্টি। মুক্তিযোদ্ধাদের চলার গতি কমে যায় ঝুম বৃষ্টি ও অন্ধকারের  কারণে।  আর তাই এফইউপিতে পৌঁছাতে কিছুটা সময়  দেরী হয়ে যায় মুক্তিযোদ্ধাদের।
৩১শে জুলাই দিবাগত রাত সাড়ে তিনটার দিকে  মুক্তিযোদ্ধারা  পজিশনে যাওয়ার আগেই অতর্কিত ভাবে ভারতীয় মাউন্টেন ব্যাটারি  কোন নির্দেশ ছাড়াই গোলাবর্ষণ শুরু করে। এদিকে পরিকল্পনা ছিলো ব্রাভো কোম্পানির কমান্ডার ক্যাপ্টেন হাফিজ এফইউপিতে পৌঁছে নির্দেশ দিলে তবেই  ভারতীয় মাউন্টেন ব্যাটারি গোলাবর্ষণ শুরু করবে। কিন্তু ভুলবুঝাবুঝির কারণে মুক্তিযোদ্ধাদের পাকিস্তানি বাহিনীকে  চমকে দেয়া সম্ভব হলোনা। এদিকে পাকিস্তানি বাহিনী মুক্তিযোদ্ধাদের অবস্থান আঁচ করতে পেরে গোলা নিক্ষেপ শুরু করে। সদ্য ট্রেনিংপ্রাপ্ত সৈন্যদের মধ্যে বিশৃঙ্খলার সৃষ্টি হলো। এদিকে ভারতীয় গোলন্দাজ বাহিনীর একটি গোলাও দুর্ভেদ্য হানাদারদের অবস্থানে পৌঁছাচ্ছে না। এ কারণে ব্রাভো ও ডেল্টা কোম্পানির মধ্যে শত্রুদের অবস্থান লক্ষ্য করে হামলা করা অসাধ্য হয়ে পড়ে। ক্যাপ্টেন হাফিজের নেতৃত্বে  ব্রাভো কোম্পানি কোনভাবে অবস্থান নিয়ে শত্রু বাঙ্কার অভিমুখে আক্রমণ শুরু করলো।
পাকিস্তানি সৈন্যরা  তখন মুক্তিযোদ্ধাদের সরাসরি দেখতে পাচ্ছে। এক পর্যায়ে হঠাৎ করেই বিকল হয়ে পড়ে মুক্তিযোদ্ধাদের  ওয়্যারলেস নেটওয়ার্ক। এদিকে সংকেতের কারণে  আর্টিলারি ফায়ার বন্ধ ও সম্ভব হচ্ছেনা। আর নিজেদের মধ্যে অভ্যন্তরীণ যোগাযোগ ও বন্ধ হয়ে যায়। তীব্র গলাগুলি ও পাল্টা গোলা বর্ষণের তীব্র আওয়াজে  শুধু চিৎকারের মাধ্যমে যোগাযোগ রক্ষাও ভয়াবহ কঠিন হয়ে পড়ে।
এমন পরিস্থিতির মধ্যে ক্যাপ্টেন সালাউদ্দিন মমতাজের ডেল্টা কোম্পানি ও  ক্যাপ্টেন হাফিজের নেতৃত্বে   ব্রাভো কোম্পানি ও  মুক্তিযোদ্ধারা ভিন্ন ভিন্ন দিক থেকে এফিউপিতে পৌঁছানোর চেষ্টা করে। এদিকে এই ভয়াবহ পরিস্থিতিতে  বেশ কয়েকজন মুক্তিযোদ্ধা নিজেদের ও পাকিস্তানিদের  ক্রসফায়ারে আহত হন। সাময়িকভাবে মুক্তিযোদ্ধাদের  আক্রমণের গতি থেমে যায়। এই অবস্থায়  ক্যাপ্টেন সালাউদ্দিন মমতাজ অসামান্য নেতৃত্বের পরিচয় দেন। তিনি ক্ষেপে গিয়ে হাতের কাছের সেনাদের কাউকে ধাক্কা মেরে, কারো গোলা চেপে ধরে অকথ্য ভাষায় গালি দিতে থাকেন। চরম ঝুঁকিপূর্ণ হওয়া সত্ত্বেও সৈন্যদের মনোবল ফিরিয়ে আনতে  তিনি শত্রুদের   লক্ষ্য করে মাইক্রোফোনে উচ্চ কণ্ঠে  উর্দুতে বলতে থাকেন  'আভি তাক ওয়াক্ত হ্যায়, শালালোক সারেন্ডার কারো , নেহি তো জিন্দা নেহী ছোড়েঙ্গা।'   (এখনই সময়, সবাই সারেন্ডার কর, নয়তো একজনকেও জীবিত ছাড়বো না।)  সহযোদ্ধাদের অনুপ্রেরণা দেয়ার জন্য তিনি বলতে থাকেন,  'ইয়াহিয়া খান এখনও এমন বুলেট তৈরি করতে পারেনাই, যা মমতাজকে ভেদ করবে যদি মরতেই হয়, এক পাকসেনাকে সাথে নিয়ে মরো। বাংলার মাটিতে শহীদ হও।'
ক্যাপ্টেন সালাউদ্দিন মমতাজের প্রেরণায় মুক্তিযোদ্ধাদের মধ্যে হারানো মনোবল ফিরে আসে। বিপুল বিক্রমে  ঘুরে দাঁড়ায়  মুক্তিযোদ্ধারা। সালাউদ্দিন মমতাজের অসীম সাহসিকতায় তাঁর কোম্পানির মুক্তিযোদ্ধাদের প্রচন্ড আক্রমণে পাকিস্তানিদের ১ম ডিফেন্স কর্ডন শেল প্রুফ বাংকারে ঢুকে পড়েন। এ সময় সালাউদ্দিন মমতাজ আরও সাহসী হয়ে উঠে ২০-২৫ জনকে নিয়ে বিওপির কমিউনিটি সেন্টারে ঢুকে যান। তিনি বুঝতে পারেন পাকিস্তানিরা সামনের সারির বাংকার পজিশনগুলো ক্লিয়ার করে পিছিয়ে গিয়ে পুনরায় সেকেন্ড লাইনে কাউন্টার অ্যাটাকের প্রস্তুতি নিচ্ছে। তাই তিনি মেগাফোনে  সুবেদার হাই এর প্লাটুনকে ডানদিকে যাওয়ার জন্য নির্দেশ করে বলেন ‘হাই প্লাটুন নিয়ে ডানে যাও।’ আক্রমণের শুরুতে সুবেদার হাইয়ের প্লাটুনে মুক্তিযোদ্ধা ছিল ৪০ জন। আর এই পর্যায়ে এসে তাঁর প্লাটুনে মুক্তিযোদ্ধা ১৫ জনের মতো। এদিকে মাইনের আঘাতে নায়েক শফির হাত উড়ে গেছে। অগ্রসরমান মুক্তিযোদ্ধারা ক্যাপ্টেন সালাউদ্দিনকে বারবার পিছু হটার জন্য অনুরোধ করে বলতে থাকেন ‘স্যার পজিশনে যান, স্যার পজিশনে যান। এখানে জায়গাটা প্রচণ্ড বিপজ্জনক।’
সালাউদ্দিন মমতাজ ধমকে উঠে বললেন, ব্যাটা বারবার  স্যার স্যার করিস না। পাকিস্তানিরা আমার অবস্থান টের পেয়ে যাবে।  চিন্তা করিস না তুই আমার সামনে এসে দাঁড়া। গুলি লাগবে না। ইয়াহিয়া খান আজো আমার জন্য গুলি বানাতে পারেনি।  প্রথমবারে সম্ভবত সুবেদার  হাই ম্যাগাফোনে ক্যাপ্টেন সালাউদ্দিন মমতাজের  নির্দেশ শুনতে পান নি, তাই সালাউদ্দিন মমতাজ পুনরায় সুবেদার হাই’কে উদ্দেশ্য করে বলেন ‘হাই’... ঠিক এমন সময় ক্যাপ্টেন সালাউদ্দিন মমতাজের  সামনে কয়েকটি গোলা এসে পড়ে  বিস্ফোরিত হলো। তাঁর দেহটা প্রথমে বামে, পরে আধা ডানে, এবং শেষে লুটিয়ে পড়ে শেষবারের মতো।  এসময় সহযোদ্ধারা তাঁর দিকে এগিয়ে এলে তিনি বললেন, ‘খোদার কসম তোরা কেউ পিছু হটবি না।’
বিড়বিড় করে তিনি বললেন, ‘মরতে হয় পাকিস্তানিদের মেরে মর বাংলাদেশের মাটিতে মর।’   শহীদ হলেন  ক্যাপ্টেন সালাউদ্দিন মমতাজ বীর উত্তম।
তথ্যসূত্র
https://www.thedailystar.net/bangla/
১৯০৮ গ্রীষ্মকালীন অলিম্পিকে আর্জেন্টিনা
ইংল্যান্ডের লন্ডনে অনুষ্ঠিত ১৯০৮ গ্রীষ্মকালীন অলিম্পিকে আর্জেন্টিনা থেকে একজন ক্রীড়াবিদ অংশ নেয়। গ্রীষ্মকালীন অলিম্পিকে এটি তাদের দ্বিতীয় উপস্থিতি ছিল। এর আগে তারা ১৯০০ গ্রীষ্মকালীন অলিম্পিকে অংশগ্রহণ করে।
রাজা নরেন্দ্র লাল খান মহিলা মহাবিদ্যালয়
রাজা নরেন্দ্র লাল খান মহিলা মহাবিদ্যালয় হল পশ্চিমবঙ্গের মেদিনীপুরের একটি সরকারি মহিলা মহাবিদ্যালয়। এটি ১৯৫৭ খ্রিস্টাব্দে পঞ্চবার্ষিকী পরিকল্পনায় প্রতিষ্ঠা করা হয়েছিল, যারা লক্ষ্য ছিল মেদিনীপুর অঞ্চলের মহিলাদের উচ্চশিক্ষা প্রদান।
রাজা নরেন্দ্র লাল খান মহিলা মহাবিদ্যালয় একটি তিন বছর মেয়াদী স্নাতক কর্মসূচিমূলক ও দুই বছর মেয়াদী স্নাতকোত্তর কর্মসূচিমূলক প্রতিষ্ঠান, যা প্রতিবছরে আনুমানিক ১,৬০০ জন শিক্ষার্থীকে নথিভুক্ত করে। এটি বিজ্ঞান শৃঙ্খলায় ১২ টি মেজর এবং মোটামুটি ৩০ টি পাঠ্যধারায় প্রবেশাধিকার প্রস্তাব করে। শিক্ষাপ্রাঙ্গণটি মেদিনীপুর শহরের কেন্দ্রস্থল থেকে  পশ্চিমে কঙ্কাবতী গ্রাম পঞ্চায়েত মধ্যে রয়েছে।
মহাবিদ্যালয়টি ২০২৩ খ্রিস্টাব্দের ন্যাশনাল ইনস্টিটিউশনাল র‍্যাঙ্কিং ফ্রেমওয়ার্কে নিরিখে যেকোনো পশ্চিমবঙ্গীয় মহিলা মহাবিদ্যালয়ের তুলনায় সেরা স্থানে ছিল, এবং পূর্ব ভারতের শ্রেষ্ঠ মহিলা মহাবিদ্যালয় ও দেশের অন্যতম সেরা মহিলা মহাবিদ্যালয় হিসাবে বিবেচিত হয়।
আহমদ আলী সাহারানপুরি
আহমদ আলী সাহারানপুরি (১৮১০ – ১৭ এপ্রিল ১৮৮০) একজন ব্রিটিশ ভারতীয় হাদিস পণ্ডিত যিনি ভারতে হাদিস সাহিত্য প্রকাশে মুখ্য ভূমিকা পালন করেছিলেন। তিনি মাজাহির উলুম, সাহারানপুরের প্রথম দিকের শিক্ষক ছিলেন। মাদ্রাসাটির উন্নয়নে তার অবদানের জন্য তাকে প্রতিষ্ঠাতা হিসেবেও কৃতিত্ব দেওয়া হয়। তার ছাত্রদের মধ্যে রয়েছেন: মুহাম্মদ কাসেম নানুতুবি ও শিবলী নোমানী।
জীবনী
আহমদ আলী ১৮১০ সালে সাহারানপুরে জন্মগ্রহণ করেছিলেন। তিনি মিরাটে কুরআন মুখস্থ ও সাহারানপুরের সাদাত আলী ফকীহের কাছে আরবি ভাষার প্রাথমিক বইগুলো পড়েছিলেন। তারপর তিনি দিল্লি গমন করে মামলুক আলী নানুতুবির অধীনে অধ্যয়ন করেন। তিনি ওয়াজিহুদ্দিন সিদ্দিকীর কাছে সহিহ বুখারীর কিছু অংশ এবং ১২৬১ হিজরিতে মক্কায় শাহ মুহাম্মদ ইসহাক দেহলভির কাছে পরিপূর্ণ হাদিস অধ্যয়ন শেষ করেন। ভারতীয় শিক্ষাবিদ সৈয়দ আহমদ খানের মতে, তিনি সিহাহ সিত্তাহ সহ হাদিসের সকল গ্রন্থ মুহাম্মদ ইসহাকের কাছে শুরু থেকে শেষ পর্যন্ত অধ্যয়ন করেছিলেন। আবু সালমান শাহজাহানপুরী সৈয়দ আহমদ খানের এই বক্তব্যের সাথে দ্বিমত পোষণ করেন। তার মতে আহমদ আলী মুহাম্মদ ইসহাকের কাছে সহিহ বুখারী পড়েন নি। সৈয়দ মেহবুব রিজভী আহমদ আলীর বরাত দিয়ে লিখেছেন যে, তিনি সাহারানপুরের ওয়াজিহুদ্দিন সিদ্দিকীর কাছে সহিহ বুখারীর বেশিরভাগ অংশ পড়েছিলেন এবং তারপরে মক্কার মুহাম্মদ ইসহাকের কাছে আবার এটি অধ্যয়ন করেছিলেন।
আহমদ আলী ১৮৪৫ সালে ভারতে ফিরে এসে হাদিস সাহিত্য প্রকাশের জন্য দিল্লিতে “আহমদি প্রেস” স্থাপন করেন। তিনি সিহাহ সিত্তাহ ও হাদিসের পাণ্ডুলিপি প্রকাশ করেছিলেন। তিনি সহিহ বুখারীর ২৫টি অধ্যায়ের ব্যাখ্যা রচনা করেছিলেন। সিপাহী বিদ্রোহের সময়ে তার প্রেস ক্ষতিগ্রস্ত হয়, তখন তিনি এটি মিরাটে স্থানান্তরিত করেন। তিনি দশ বছর কলকাতায় হাফেজ জামালউদ্দিন মসজিদে ধর্মীয় বক্তৃতা প্রদান করেন। ১২১৯ হিজরিতে তিনি সাহারানপুরে ফিরে এসে মাজাহির উলুমে শিক্ষকতা করেন। সাদাত আলী ফকিহের মৃত্যুর পরে তাকে মাদ্রাসার উপ-রেক্টর নিযুক্ত করা হয় এবং ১২৯৪ হিজরিতে মাজহার নানুতুবির অনুপস্থিতিতে তিনি অধ্যক্ষ নিয়োগ হন। মাদ্রাসাটির প্রাথমিক উন্নয়নে তার গুরুত্বপূর্ণ ভূমিকার জন্য প্রায়শই তাকে মাজাহির উলুমের প্রতিষ্ঠাতা হিসেবে কৃতিত্ব দেওয়া হয়। তার ছাত্রদের মধ্যে রয়েছেন: মুহাম্মদ কাসেম নানুতুবি, মুহাম্মদ ইয়াকুব নানুতুবি, আহমদ হাসান আমরোহি, আহসান নানুতুবি এবং শিবলী নোমানী।
কর্ণঝরা নদী
কর্ণঝরা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের জামালপুর ও শেরপুর জেলার একটি নদী। নদীটির দৈর্ঘ্য ২৩  কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণঝরা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৭।
৬২তম ফিল্মফেয়ার পুরস্কার
ফিল্মফেয়ার ম্যাগাজিন কর্তৃক আয়োজিত ৬২তম ফিল্মফেয়ার পুরস্কার হচ্ছে ২০১৬ সালে অনুষ্ঠিত হিন্দি ভাষার ভারতীয় চলচ্চিত্রের জন্য আয়োজিত পুরস্কার অনুষ্ঠান। এই অনুষ্ঠানটি ২০১৭ সালের ১৪ জানুয়ারিতে অনুষ্ঠিত হয়। এই অনুষ্ঠানটিতে কপিল শর্মা, করণ জোহর এবং শাহরুখ খান উপস্থাপনা করেছেন।
প্রধান পুরস্কারসমূহ
২০১৭ সালের ৯ জানুয়ারিতে এই পুরস্কারের জন্য মনোনয়ন ঘোষণা করা হয়েছে।
আফার অঞ্চল
আফার অঞ্চল (Qafar; አፋር ክልል) ইথিওপিয়ার নয়টি আঞ্চলিক রাজ্যের একটি এবং আফার জনগণের স্বদেশ। পূর্বে এটি অঞ্চল-২ নামে পরিচিত ছিল, এটির নতুন রাজধানী ২০০৭ সালে নির্মিত হয়েছে যা আওআস-আসাব মহাসড়কের উপর অবস্থিত। ত্রিভুজাকৃতির আফার অঞ্ছলের উত্তর অংশটি ডানাাকিল ডিপ্রেশন, ইথিওপিয়ার গ্রেট রিফট ভ্যালির অংশ। এটি ইথিওপিয়ায় সর্বনিম্ন অঞ্চল এবং সমগ্র আফ্রিকারও সর্বনিম্ন অঞ্চল। অঞ্চলটির দক্ষিণাঞ্চলটি আওয়াশ নদীর উপত্যকাকে নিয়ে গঠিত, যা ইথিওপীয়-জিবুতি বর্ডার বরাবর হ্রদগুলির সাথে সংযুক্ত। অন্যান্য উল্লেখযোগ্য স্থানসমূহের মধ্যে রয়েছে আউশ এবং ইয়াঙ্গুদি রাসা জাতীয় উদ্যান।
জনসংখ্যার উপাত্ত
সেন্ট্রাল স্ট্যাটিস্টিকাল এজেন্সি ইথিওপিয়ার (সিএসএ) ২০১৭ সাল অনুযায়ী আফার আঞ্চলিক রাজ্যের জনসংখ্যা ১৮১২০০২, যার মধ্যে ৯৯১০০০ পুরুষ এবং ৮২১০০২ জন মহিলা। মোট জনসংখ্যার ৩৪৬০০০ জন নগরীর বাসিন্দা, আরও ১৪৬৬০০০ গ্রামের বসিন্দা।
বাংলাদেশের পোস্ট কোডের তালিকা
thumb|350px|প্রথম দুই সংখ্যার ভিত্তিতে বাংলাদেশ পোস্টকোড মানচিত্র। বিভাগগুলো রঙ দ্বারা পৃথক করা হয়েছে। এটি গণপ্রজাতন্ত্রী বাংলাদেশের পোস্ট কোড বা ডাক সংকেতগুলির একটি তালিকা।
জনস হপকিন্স বিশ্ববিদ্যালয়
জনস হপকিন্স বিশ্ববিদ্যালয় ম্যারিল্যান্ডের বাল্টিমোরে অবস্থিত একটি বেসরকারি বিশ্ববিদ্যালয়। ১৮৭৬ সালের ২২ জানুয়ারি এই বিশ্ববিদ্যালয়টি প্রতিষ্ঠিত হয়। বিশ্ববিদ্যালয়টির প্রথম হিতকারী, আমেরিকান উদ্যোক্তা, বিলুপ্তিবাদী, এবং সমাজসেবী জনস হপকিন্সের নামে নামকরণ করা হয়েছিল।
১৯২০ গ্রীষ্মকালীন অলিম্পিকে আর্জেন্টিনা
বেলজিয়ামের এন্টওয়ার্পে অনুষ্ঠিত ১৯২০ গ্রীষ্মকালীন অলিম্পিকে আর্জেন্টিনা অংশ নেয়। ১৯০০ এবং ১৯০৮ সালে মাত্র একজন করে ক্রীড়াবিদ পাঠানোর পর এই প্রথম আর্জেন্টিনা একটি সম্পূর্ণ দল পাঠায়।
বক্সিং
১৯২০ অলিম্পিকে একজন বক্সার আর্জেন্টিনার প্রতিনিধিত্ব করে। বক্সিং এ দেশটির প্রথম উপস্থিতি ছিল এটি। এঙ্গেল রদ্রিগেজ প্রতিযোগিতার প্রথম রাউন্ডেই পরাজিত হন।
বিদ্যাসাগর বিদ্যাপীঠ উচ্চ বালিকা বিদ্যালয়
স্কুল সম্পর্কে
স্কুলটি যথাক্রমে দশম ও দ্বাদশ বোর্ড পরীক্ষার জন্য পশ্চিমবঙ্গ মাধ্যমিক শিক্ষা বোর্ড (ডাব্লুবিবিএসই) এবং পশ্চিমবঙ্গ উচ্চ মাধ্যমিক শিক্ষা কাউন্সিলের (ডাব্লুবিসিএসই) পাঠ্যক্রম অনুসরণ করে।
সর্বভারতীয় তৃণমূল ছাত্র পরিষদ
সর্বভারতীয় তৃণমূল ছাত্র পরিষদ হল সর্বভারতীয় তৃণমূল কংগ্রেসের ছাত্র সংগঠন। ১৯৯৮ সালে কংগ্রেস বিভাজিত হয়ে তৃণমূল কংগ্রেস প্রতিষ্ঠিত হওয়ার পরই এই ছাত্র সংগঠনটি গঠিত হয়। সংগঠনটির সর্বভারতীয় সভাপতি হলেন তৃণাঙ্কুর ভট্টাচার্য। বর্তমানে তৃণমূল ছাত্র পরিষদ পশ্চিমবঙ্গের একটি অন্যতম গুরুত্বপূর্ণ ছাত্র সংগঠন এবং পশ্চিমবঙ্গের বহু মহাবিদ্যালয়ে (কলেজ) অনুষ্ঠিত ছাত্র সংসদ নির্বাচনে সংগঠনটি জয়লাভ করেছে।
ওয়াজাখওয়া জেলা
ওয়াজাখওয়া জেলা (وازه خوا ولسوالۍ, ) আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়াজাখওয়া। ২০০৬ সালের আদমশুমারি অনুযায়ী এই জেলার জনসংখ্যা ৫০,৮১৮ জন।
সন্দীপ আনন্দ (অভিনেতা)
সন্দীপ আনন্দ হচ্ছেন একজন ভারতীয় টেলিভিশন অভিনেতা। তিনি অধিক পরিচিত লাইফ ওকেতে প্রচারিত নাটক মে আই কাম ইন ম্যাডাম?-এ "সাজান" চরিত্রের অভিনয়ের জন্য। একই সাথে তিনি সাব টিভিতে প্রচারিত এফ.আই.আর.-এ "বিল্লু" চরিত্রের জন্যও জনপ্রিয়তা অর্জন করেছেন।
পেশাগত জীবন
আনন্দ তার অভিনয়য়ের জীবন শুরু করে ৭ বছর বয়সে। তিনি টেলিভিশন অভিষেক করেন ২০০৭ সালে, ইউটিভি বিন্দাস-এ প্রচারিত সুন ইয়ার চিল মার নাটকের মাধ্যমে। পরে তিনি সাব টিভিতে প্রচারিত নাটক এফ.আই.আর.-এ "বিল্লু" চরিত্রেও অভিনয় করেন।
তিনি দুইটি গ্রিক নাটক পরিচালনা করেছেন, যার মধ্যে একটি ছিল "কিং অয়েডিপাস ট্র্যাজেডি"। তিনি প্রায় ১০টি ভাষা জানেন যার মধ্যে রয়েছে সিন্ধি, সংস্কৃত, পাঞ্জাবি, গ্রিক। তিনি একজন প্রশিক্ষিত শাস্ত্রীয় সঙ্গীতজ্ঞ। তিনি নাটক ছাড়াও বেশ কয়েকটি টেলিভিশন বিজ্ঞাপনে করেছেন।
অনিল চট্টোপাধ্যায়
অনিল চট্টোপাধ্যায় (Anil Chatterjee) (২৫ অক্টোবর, ১৯২৯ – ১৭ মার্চ, ১৯৯৬) একজন বিখ্যাত ভারতীয় বাঙালি চলচ্চিত্র অভিনেতা। তিনি সত্যজিৎ রায়, তপন সিংহ এবং ঋত্বিক ঘটকের মতো খ্যাতনামা বাঙালি পরিচালকদের সাথে কাজ করেছেন। তিনি কিছু হিন্দি ছবিতেও কাজ করেছেন।
অভিনীত ছবি
এই তালিকাটি অসম্পূর্ণ হতে পারে।
সাদিয়া আজমত
সাদিয়া আজমত ( عظمت سعدیہ   ; জন্ম ১৯৮৭) পাকিস্তানি বংশোদ্ভূত একজন ইংরেজ স্ট্যান্ড আপ কমেডি  অভিনেতা ।
জীবনের প্রথমার্ধ
আজমতের জন্ম হয়েছিল ইংল্যান্ডের এসেক্সে । তিনি ১৯ বছর বয়সে হিজাব পরিধান শুরু করেন।
পেশা
আজমত বিভিন্ন বর্ণনার কল-সেন্টারে কাজ করছিলেন।
২০১০ সালে, আজমত স্ট্যান্ড আপ কমেডি অভিনয় শুরু করেন। তিনি একজন পেশাদার কৌতুক অভিনেত্রী, দেবোরাহ ফ্রান্সেস-হোয়াইটের স্ট্যান্ড-আপের মাধ্যমে কীভাবে পেশা জীবন বিকাশ করা যায় সে সম্পর্কে তিনি অন্তর্দৃষ্টি দিয়েছিলেন।
২০১১ সালের ডিসেম্বরে, তিনি গ্লাসগোয়ের দেশি সেন্ট্রাল কমেডি ট্যুরে পারফর্ম করেছিলেন।
২০১৫ সালের জুনে, তিনি ব্রিটিশ মুসলিম কৌতুক ধারাবাহিকে অংশ নিয়েছিলেন। তিনি থিংস আই হ্যাভ বিভেন ছোট চলচ্চিত্র তৈরি করেছিলেন। এই কাজটি তিনি ব্রিটিশ মুসলিম হিসাবে করেছিলেন। বিবিসির আইপ্লেয়ারে মুসলিম কৌতুক অভিনেতাদের পাঁচটি ছোট চলচ্চিত্র প্রকাশের জন্য বিবিসি কর্তৃক কমিশন হয়েছিল।   আজমত " মুসলিম রায়", বর্ণবাদ, রমজান, ইন্টিগ্রেশন এবং হিজাব সহ মুসলিম মুদ্রণফলকগুলো অস্বীকার করেন। এইভাবে একজন মুসলিম মহিলা হিসাবে তিনি তার জীবন সকলের কাছে উপস্থাপন করেন। আগস্ট ২০১৫ সালে, তিনি কভেন্ট্রির রিকো অ্যারেনায় উদ্বোধনী মুসলিম লাইফ স্টাইল এক্সপোতে অভিনয় করেছিলেন।  ২০১৫ সালের সেপ্টেম্বরে তিনি স্কাই নিউজের মর্নিং স্টোরিজ ধারাবাহিকে ইউটিউবে উপস্থিত হয়েছিলেন। তাকে প্রশ্ন করা হয়েছিল যে লোকজন আমাদের পছন্দসই ব্যক্তি করাএ জন্য কী করতে আগ্রহী।
২০১৬ সালের জানুয়ারিতে আজমত দিজ উইকে হাজির হয়েছিলেন। যেখানে তিনি ডেভিড ক্যামেরনের মুসলিম মহিলাদের ইসলামিক চরমপন্থার প্রলোভন প্রতিরোধে সহায়তা করার জন্য ইংরেজি ভাষার পাঠের চাপের সমালোচনা করেছিলেন ।
আজমত এশীয় দৃষ্টিকোণ থেকে সংবাদ সরবরাহের লক্ষ্যে ইউটিউব চ্যানেল বেন্ড ইট টিভিতে নিয়মিত।
কৌতুক শৈলী
আজমতের অভিনয়টি পর্যবেক্ষণমূলক কৌতুক। তিনি একটি বিখ্যাত গাড়ি বীমা প্রতিষ্ঠানের কল সেন্টার অপারেটিভ হিসাবে কাজ করার অভিজ্ঞতা সম্পর্কে  তিনি একজন ব্রিটিশ এশিয়ান  মুসলিম। তিনি লন্ডনে বেড়ে উঠেছেন এবং তিনি আরও সাধারণ ক্রস সাংস্কৃতিক বিষয় উপর চলে আসেন।
পুরস্কার এবং স্বীকৃতি
২০১১ সালে সেপ্টেম্বর মাসে আজমত মজার মহিলাদের পুরস্কার চূড়ান্ত করার জন্য  বাছাই তালিকায় ছিলেন
ক্লারা গঞ্জালেজ
ক্লারা গঞ্জালেজ কারিলো (Clara González; জন্ম: ১১ সেপ্টেম্বর, ১৮৯৮ - মৃত্যু: ১১ ফেব্রুয়ারি, ১৯৯০) চিরিকুই প্রদেশের রেমেডায়োস এলাকায় জন্মগ্রহণকারী বিশিষ্ট পানামানীয় নারীবাদী, ডেপুটি, শিক্ষাবিদ ও আইনজীবী ছিলেন। তার অন্যতম পরিচয় হচ্ছে প্রথম পানামানীয় মহিলা হিসেবে ১৯২২ সালে আইন বিষয়ে স্নাতক ডিগ্রি অর্জন করেছিলেন। তিনি ন্যাশনাল ফেমিনিস্ট পার্টি প্রতিষ্ঠা করেছিলেন। নিপীড়িত নারীদেরকে সচেতনতা গড়ার লক্ষ্যে ও রাজনৈতিক দায়িত্ববোধ গড়তে বিদ্যালয় প্রতিষ্ঠা করেন।
লাতিন আমেরিকান দেশগুলোর মধ্যে প্রথম মহিলা হিসেবে আইন বিষয়ে ডক্টরেট ডিগ্রি অর্জন করেছিলেন তিনি। আইনসভায় দায়িত্ব পালন করেন। তার আপ্রাণ প্রচেষ্টার ফলেই অবশেষে ১৯৪৬ সালে মহিলাদের দাসত্বমোচন ঘটে। এছাড়াও প্রথম পানামানীয় মহিলা হিসেবে জুভেনিল কোর্টের বিচারক মনোনীত হন। তিনি জুভেনিল কোডের খসড়া প্রণয়নে সহায়তা করেন। চাপালা জুভেনিল রিফর্মেটরি প্রতিষ্ঠা করেন।
প্রারম্ভিক জীবন
ক্লারা গঞ্জালেস ক্যামিলো ১১ সেপ্টেম্বর, ১৮৯৮ তারিখে পানামা প্রজাতন্ত্রের চিরিকুই প্রদেশের রেমেডায়োস এলাকায় জন্মগ্রহণ করেন। পিতা ডেভিড গঞ্জালেস ও মাতা বাসিলা কারিলো সাঞ্চেজ স্পেন থেকে অভিবাসিত হন। শিশু অবস্থায় তিনি তার পরিবারের সাথে কোস্টারিকায় বসবাস করেন। সেখানে ১৯০০ থেকে ১৯০৪ সালে পর্যন্ত তারা নির্বাসনে ছিলেন। ১৯১৮ সালে এস্কুলা নরম্যাল থেকে শিক্ষা বিষয়ে ডিগ্রী লাভ করেন। ১৯১৯ সালে ইস্কুলা ন্যাশিওনাল ডা ডেরেচোতে (জাতীয় আইন বিদ্যালয়) ভর্তি হন। আইন বিদ্যালয়ে অধ্যয়নকালীন তিনি ইস্কুলা ম্যানুয়াল হোস হার্তাদোয় শিক্ষা দিতেন। ১৯২২ সালে প্রথম পানামানীয় মহিলা হিসেবে আইন বিষয়ে স্নাতক ডিগ্রী লাভ করেন। তবে আইনচর্চা করা থেকে তাকে নিবৃত্ত করা হয়েছিল। তার স্নাতক অভিসন্দর্ভ ছিল ‘লা মুজার আন্তে এল ডেরেচো পানামেনো’ (পানামানীয় আইনে মহিলা)। মহিলাদের বৈধতাদান ও মর্যাদা দানের লক্ষ্যে অন্যতম শুরুর দিককার গবেষণা কর্ম ছিল। এর উপর ভিত্তি করেই সংবিধান পরিবর্তনের প্রয়োজন পড়ে। রাষ্ট্রপতি বেলিসারিও পোরাস সরকারকে সংবিধান পরিবর্তনের অনুরোধ করা হয়। অবশেষে ১৯২৫ সালে পরিবর্তন করার পরই গঞ্জালেসকে আইনচর্চার অনুমতি দেয়া হয়। রাজনীতিতে মহিলাদের অংশগ্রহণের লক্ষ্যে নারীবাদী আন্দোলনকে সংগঠিত ও বেগবান করতে গঞ্জালেস নেতৃত্ব দেন। সারা সোতিলো, এলিদা ক্যাম্পোদোনিকো ডে ক্রেস্পো, রোজা নাভাস-সহ অন্যান্য নারীনেত্রীকে নিয়ে ১৯২৩ সালে ন্যাশনাল ফেমিনিস্ট পার্টি প্রতিষ্ঠা করেন। ১৯২৪ সালে দলটি বৈধ সংগঠনের মর্যাদা লাভ করে। এর অন্যতম প্রধান কারণ হিসেবে ভাবা হচ্ছিল যে, এ দলটি ‘ইস্কুলা ডা কালচারা ফেমেনিনা’ গঠন করেছে মূলতঃ মহিলারা রাজনীতির কোনকিছুই জানতো না এ ধারনাকে পাল্টে দেবার জন্য। বিদ্যালয়টিতে পৌরনীতি, ইতিহাস, রাজনীতি ও অন্যান্য বিষয়ে পাঠদান করানো হতো যাতে প্রয়োজনীয় জ্ঞান নিয়ে পেশাদারী ও সামাজিক পরিমণ্ডলে প্রবেশ করতে পারে।
কর্মজীবন
১৯২৭ সালে বৃত্তি পেয়ে মার্কিন যুক্তরাষ্ট্র গমন করেন। সেখানে গঞ্জালেস নিউইয়র্ক বিশ্ববিদ্যালয়ে ভর্তি হন ও ১৯২৯ সালে আইন বিষয়ে ডক্টরেট ডিগ্রী লাভ করেন। এরফলে প্রথম লাতিন আমেরিকান মহিলা হিসেবে এ সম্মাননায় অভিষিক্ত হন। ১৯৩০ সালে পানামায় ফিরে আসেন ও অধ্যাপক হিসেবে জাতীয় ইনস্টিটিউটে যোগ দেন। সেখানে তিনি অর্থনীতি, রাষ্ট্রবিজ্ঞান ও সমাজবিজ্ঞান বিষয়ে অধ্যাপনা করেন। এসময়ে ন্যাশনাল ফেমিনিস্ট পার্টির পুণর্জাগরণের চেষ্টা চালান। ১৯৩৭ সালে পর্যন্ত ইনস্টিটিউটে শিক্ষাদান করেন তিনি। পানামা বিশ্ববিদ্যালয়ের সূচনালগ্ন থেকেই নিয়োগপ্রাপ্ত হন এবং অপরাধতত্ত্ব, পারিবারিক আইন ও জুভেনিল জাস্টিস বিষয়ে পড়াশোনা করান।
১৯৪১ সালে রাষ্ট্রপতি আর্নালফো আরিয়াস পদত্যাগ করলে রাজনৈতিক পরিবেশে গঞ্জালেজ জড়িয়ে পড়েন। ১৯৪১ থেকে ১৯৪৫ সময়কালে তিনি বয়ষ্কদের পপুলার কালচার সেন্টারের প্রধান হন। ১৯৪৩ সালে তিনি মার্কিন পুরঃপ্রকৌশলী চার্লস এ. বেহরিঙ্গার-কে বিয়ে করেন। ৩০ ডিসেম্বর, ১৯৪৪ তারিখে ইউনিয়ন ন্যাশিওনাল ডে মুজেরেস (জাতীয় মহিলা দল) গঠন করেন। লিবারেল রিনিওয়াল পার্টির পক্ষে প্রতিদ্বন্দ্বিতা করেন ও ১৯৪৫ সালের আইন পরিষদের ডেপুটি হিসেবে নির্বাচিত হন। ১৯৪৫ ও ১৯৪৬ সালের মধ্যে তিনি শ্রম, সামাজিক ব্যবস্থা ও জনস্বাস্থ্য বিষয়ক উপ-মন্ত্রীর দায়িত্ব পালন করেন। ভোটের অধিকার ও রাজনৈতিক অধিকার বিষয়ে সমতা আনয়ণে প্রস্তাব পেশ করেন যা ১৯৪৬ সালে আইনে পরিণত হয়েছিল।
দেহাবসান
প্রথম পানামানীয় মহিলা হিসেবে জুভেনিল কোর্টের বিচারক হিসেবে মনোনীত হন। ১৯৬৪ সাল পর্যন্ত জুভেনিল কোর্টের দায়িত্ব পালন করেন। তবে, স্বামীর অনুরোধে কর্মজীবন থেকে অবসর নিতে বাধ্য হন। এরপর তিনি স্ব-পরিবারে ক্যালিফোর্নিয়ার পশ্চিম কভিনা এলাকায় বসবাস করতে থাকেন। ১৯৬৬ সালে স্বামীর মৃত্যুর পর নিজ মাতৃভূমিতে ফিরে আসেন ও পরিবারের দেখাশোনায় মাঝে-মধ্যে ভ্রমণ বাদে বাকী সময়টুকু পানামাতেই অবস্থান করতে থাকেন।
উরুর জটিলতা নিরসনকল্পে অস্ত্রোপচারের পর ১১ ফেব্রুয়ারি, ১৯৯০ তারিখে পানামা সিটিতে ক্লারা গঞ্জালেসের দেহাবসান ঘটে।
সম্মাননা
পানামার পাবলিক প্রসিকিউশন্স স্কুল তার নামে নামাঙ্কিত হয়েছে। মহিলাদের জন্য সংগ্রাম বা মানবাধিকার সমুন্নত রাখতে নির্বাসিত বৈধ পেশাজীবীদের সংগঠন জাতীয় আইনজীবী ইউনিয়ন বার্ষিকভিত্তিতে পুরস্কার প্রদান করে থাকে।
হানি রোজ
হানি রোজ ভার্গিস একজন ভারতীয় অভিনেত্রী। তিনি মালয়ালম চলচ্চিত্রে অভিনয় করেন। তিনি কয়েকটি তামিল, কন্নড় এবং তেলুগু চলচ্চিত্রেও অভিনয় করেছেন। তিনি ২০০৫ সালের মালায়ালাম চলচ্চিত্র বয় ফ্রেন্ডের মাধ্যমে বড় পর্দায় অভিষিক্ত হন। ২০১২ সালে ত্রিভান্দ্রম লজ চলচ্চিত্রে অভিনয়ের মাধ্যমে খ্যাতি লাভ করেন।
জীবনের প্রথমার্ধ
হানি রোজ ভার্গিস কেরালার মুলামাট্টমে সাইরো-মালাবার ক্যাথলিক পরিবারে জন্মগ্রহণ করেন। তিনি ভারতীয় এবং অ্যাসিরিয়ান বংশোদ্ভূত। হানি তার প্রাথমিক শিক্ষা মুলামাটের শেম হাই স্কুল থেকে শেষ করেন এবং আলুভার সেন্ট জেভিয়ার্স কলেজ থেকে স্নাতক অর্জন করেন।
কর্মজীবন
হানি রোজ ২০০৫ সালে ১৪ বছর বয়সে তার কর্মজীবন শুরু করেন, তিনি প্রথম বিনয়ন পরিচালিত মালায়ালাম চলচ্চিত্র বয় ফ্রেন্ডে অভিনয় করেন। তিনি মণিকুত্তনের জন্য তার বন্ধুর ভূমিকায় অভিনয় করেছিলেন। ২০০৬ সালে তিনি তার প্রথম অ-মালয়ালম প্রকল্প তেলুগুতে এ ভারশাম স্বাক্ষীগা গ্রহণ করেন, যেটি তার প্রথম তামিল চলচ্চিত্র রোমান্টিক নাটক মুধল কানাভে দ্বারা অনুসরণ করা হয়েছিল। হানি রোজ মুথিয়ালা সুব্বিয়ার ৫০তম চলচ্চিত্র মালায়ালম এ অভিনয় করেছেন।
হানি রোজের প্রত্যাবর্তন চরিত্রটি হল ত্রিবান্দ্রম লজে 'ধওয়ানি নাম্বিয়ার', এটি তাকে তার কর্মজীবনে একটি অগ্রগতি এনে দিয়েছে। তিনি সেই ছবির পরে তার পর্দার নাম পরিবর্তন করে ধাওয়ানি রাখার সিদ্ধান্ত নেন, কিন্তু অঞ্জু সুন্দরীকাল- এ হানি রোজে ফিরে আসেন।
২০১১ সালে তিনি একটি তামিল প্রকল্প সম্পন্ন করেছিলেন(মাল্লুকাট্টু), যেটায় তিনি ২০০৯ সালের দিকে স্বাক্ষর করেছিলেন এবং একই বছরে একটি মালায়ালাম চলচ্চিত্র (পিথাভিনুম পুথরানুম পারিশুধাত্মাভিনুম) সম্পন্ন করেন, কিন্তু পরবর্তীটি আটকে আছে। হানি রোজ তার পরিচালক দীপেশের পিথাভিনুম পুথ্রানুম পারিসুধালমাভিনুম- এ বোন এলসিটা নামে একজন সন্ন্যাসী চরিত্রে অভিনয় করেছেন। তিনি হোটেল ক্যালিফোর্নিয়াতে জয়সূর্যের সাথে এবং জয়সূর্যের স্ত্রীর ভূমিকায় থ্যাঙ্ক ইউ- তেও অভিনয় করেছিলেন, ফাহাদের সাথে আমি নামক ৫ সুন্দরীকাল ফিচারেটে এবং মামুটির সাথে ডাইভাথিন্তে স্বানথাম ক্লিটাস, যেখানে তিনি একজন সাহসী এবং শক্তিশালী মালয়ালি মহিলার চরিত্রে অভিনয় করেছেন।
২০১৫ সালে তিনি একজন ভালো গায়ক এবং মডেল শার্লি চরিত্রে অভিনয় করেন, যিনি ইউ টু ব্রুটাস -এ একজন বিবাহিত পুরুষের প্রেমে পড়েন। তিনি মম্মুট্টীর সাথে দাইভাথিন্টে স্বন্তাম ক্লিটাস, সুরেশ গোপীর সাথে মাই গড, কানাল, ইত্তিমানি: মেড ইন চায়না এবং মোহনলালের সাথে বিগ ব্রাদার, জয়রামের সাথে স্যার সিপি, এবং দিলীপের সাথে রিং মাষ্টারের মতো উল্লেখযোগ্য চলচ্চিত্রগুলিতে অভিনয় করেছিলেন।
সুন্দর সি এবং জয় অভিনীত পাট্টাম্পুচি (২০২২) দিয়ে আট বছর পর তামিল চলচ্চিত্রে ফিরে আসেন হানি রোজ। তারপর তিনি মোহনলাল অভিনীত বৈশাখ পরিচালিত মনস্টার- এ অভিনয় করেন এবং ছবিতে তার অভিনয় প্রশংসিত হয়। ২০২৩ সালে তিনি নন্দমুরি বলকৃষ্ণ অভিনীত তেলেগু চলচ্চিত্র ভিরা সিমহা রেড্ডিতে হাজির হন যা নয় বছরের ব্যবধানে তেলেগু চলচ্চিত্রে তার প্রত্যাবর্তন ছিল।
গোল পার্থক্য
180px|থাম্ব|ডান|ফুটবল ক্লাবগুলোর ফলাফলের তুলনা করতে ১৮৮৫ সালের মার্চ মাসে ব্যবহৃত গড় গোলের উদাহরণ গোল পার্থক্য অথবা পয়েন্ট পার্থক্য (Goal difference) ফুটবল খেলায় সমতা ভঙ্গ করার একটি নিয়ম, যা একটি লীগ প্রতিযোগিতায় সমান পয়েন্টে বিদ্যমান দলের অবস্থান নির্ণয় করতে ব্যবহৃত হয়। এই নিয়মের ব্যবহার ফুটবল, ফিল্ড হকি, আইস হকি, রাগবি, বাস্কেটবল ইত্যাদি খেলায় প্রসিদ্ধ। বাস্কেটবলের মতো খেলায় গোলের পরিবর্তে পয়েন্ট ব্যবহৃত হয়, এর ফলে এই খেলায় তা পয়েন্ট পার্থক্য নামে পরিচিত। সমতায় থাকা দলের অবস্থান নির্ণয় করতে "গোল পার্থক্য" এবং "পয়েন্ট পার্থক্য"-এর মধ্যে যেকোনো একটি নিয়ম ব্যবহার করা হয়।
গোল পার্থক্য (অথবা পয়েন্ট পার্থক্য) লীগের সকল ম্যাচে করা গোলের সংখ্যা (অথবা পয়েন্ট) হতে হজম করা গোলের সংখ্যা বিয়োগ করার মাধ্যমে গণনা করা হয়। ১৯৭০ ফিফা বিশ্বকাপে গোল পার্থক্য প্রথম ফুটবলে টাইব্রেকার হিসেবে প্রবর্তিত হয়েছে এবং পাঁচ বছর পর ইংল্যান্ডে ফুটবল লীগ কর্তৃক তা গৃহীত হয়েছে। এরপর থেকে এটি অন্যান্য প্রায় সকল প্রতিযোগিতায় ব্যবহৃত হয়, যেখানে এটি সাধারণত প্রথম অথবা দলের হেড-টু-হেড রেকর্ড, দ্বিতীয় টাইব্রেকারের পর ব্যবহৃত হয়।
গোল পার্থক্যের পরিবর্তে প্রায়ই পুরানো গড় গোল বা গোলের অনুপাত ব্যবহৃত হয়। গড় গোলের অর্থ হচ্ছে মোট গোল সংখ্যাকে হজম করা গোল করা বিভক্ত করার পর পাওয়া ফলাফল। এটি গোল পার্থক্য দ্বারা প্রতিস্থাপিত হয়েছে, যা আক্রমণাত্মক খেলাকে উৎসাহিত করার পাশাপাশি দলগুলোকে আরও গোল (অথবা পয়েন্ট) করতে উৎসাহিত করে। তবে গড় গোল এখনও অস্ট্রেলীয় রুলস ফুটবলে টাইব্রেকার হিসেবে ব্যবহৃত হয়, যেখানে এটিকে "শতাংশ" হিসেবে উল্লেখ করা হয়। এটি অর্জিত পয়েন্টকে হজম করা পয়েন্ট দ্বারা বিভক্ত করে ১০০ দ্বারা গুণ করে নির্ধারণ করা হয়।
যদি দুই বা ততোধিক দলের মোট অর্জিত পয়েন্ট এবং গোল পার্থক্য উভয়ই সমান হয়, তবে প্রায়ই স্বপক্ষে গোল টাইব্রেকার হিসেবে ব্যবহৃত হয়; এর ফলে যে দল সর্বাধিক গোল করে সে দল বিজয়ী হয়। এরপরও সমতায় থাকলে অন্যান্য টাইব্রেকার নিয়ম ব্যবহার করা হয়।
গোল পার্থক্য বনাম গোল অনুপাত
বিভিন্ন প্রতিযোগিতায় সমতায় থাকা দলের অবস্থান নির্ধারণ করার জন্য গোল পার্থক্যের ভিন্ন ভিন্ন রূপ ব্যবহার করা হয়। নিম্নে বিভিন্ন প্রতিযোগিতায় ব্যবহৃত গোল পার্থক্য এবং গোল অনুপাতের উদাহরণ উল্লেখ করা হলো:
এমন পরিস্থিতিতে, তিন ম্যাচের গ্রুপ পর্ব শেষে গড় গোলের নিয়মের অধীনে ক দল বিজয়ী বলে পরিগণিত হবে।
এমন পরিস্থিতিতে, তিন ম্যাচের গ্রুপ পর্ব শেষে গড় পার্থক্য নিয়মের অধীনে খ দল বিজয়ী বলে পরিগণিত হবে।
গড় গোল নিয়মটি কম গোল হওয়া খেলার ফলে গোল পার্থক্য নিয়ম দ্বারা প্রতিস্থাপিত করা হয়েছে। উদাহরণস্বরূপ, যে দল ৪০ গোল হজম করার বিপরীতে ৭০টি গোল করেছে, তাদের গড় গোল (১.৭৫০) অন্য দলের চেয়ে কম হবে যারা ৩৯ গোলে হজম করার বিপরীতে ৬৯টি গোল করেছে (১.৭৬৯)। অথবা যে দল ৪০ গোল হজম করার বিপরীতে ৭০টি গোল করেছে, যদি তারা আরেকটি গোল হজম করে তবে তাদের গড় গোল আরো ০.০৪৩ (১.৭০৭) হ্রাস করবে, যেখানে আরেকটি গোল করলে এটি মাত্র ০.০২৫ (১.৭৭৫) বৃদ্ধি পাবে, যা রক্ষণশীল খেলার কৌশল তথা গোল করার থেকে গোল হজম না করার প্রতি বেশি গুরুত্ব প্রদান করে। গড় গোলের আরেকটি বিষয় হচ্ছে: যদি কোন দল কোন গোল হজম না করে থাকে (যেমন: ১৯৬৬ ফিফা বিশ্বকাপের গ্রুপ ১) তবে তা গণনা করা যায় না, কারণ শূন্য দ্বারা বিভাজন অসংজ্ঞায়িত।
চমরী গাই
'চমরী গাই' একটি দীর্ঘ কেশী গৃহপালিত প্রাণী যা ভারতীয় উপমহাদেশের হিমালয় অঞ্চল, তিব্বতি মালভূমি, উত্তর মায়ানমার, ইউনান, সিচুয়ান এবং মঙ্গোলিয়া এবং সাইবেরিয়া জুড়ে পাওয়া যায়।
ব্যুৎপত্তি
ইংরাজী শব্দ "ইয়াক" তিব্বতি: གཡག་, ওয়াইলি: g.yag থেকে উৎপন্ন হয়েছে। তিব্বতি এবং বাল্টিতে এটি কেবলমাত্র প্রজাতির পুরুষকেই বোঝায়, মহিলা প্রজাতিকে অথবা তিব্বতি এবং  বালটি ভাষায়। ইংরেজি ভাষায় চমরী গাইকে 'ইয়াক' বলা হয়, যেটা পুরুষ এবং স্ত্রী দুটি প্রজাতিকেই বোঝায়, যদিও অন্যান্য ভাষায় "ষাঁড়" বা "গরু" পৃথক লিঙ্গ নির্দেশ করে।
কুমারীল ভট্ট
ব্যক্তিগত দেবতা সম্বন্ধে কুমারীল ভট্টের দৃষ্টিভঙ্গি সম্পর্কে পণ্ডিতরা ভিন্নমত পোষণ করেন। উদাহরণ স্বরূপ, মণিক্কা ভাচাকর বিশ্বাস করতেন যে ভট্ট ব্যক্তিগত দেবতাকে (সগুণ ব্রহ্ম) প্রচার করেছেন, যা মীমাংসা দর্শনের সাথে বিরোধপূর্ণ। কুমারীল ভট্ট তার বর্তিকাতে, সৃষ্টিকর্তা ঈশ্বরের তত্ত্বের বিরুদ্ধে তর্ক করার জন্য অনেক চেষ্টা করেছেন  এবং মনে করেছেন যে বেদে নির্দেশিত কর্মগুলি দেবতার বাহ্যিক হস্তক্ষেপ ছাড়াই নির্দিষ্ট ফলাফল পেয়েছিল।
কুমারীলকে মীমাংসিক বিশ্বাসের যৌক্তিক প্রণয়নের জন্যও কৃতিত্ব দেওয়া হয় যে বেদ অননুমোদিত (অপৌরুষেয়)। বিশেষ করে, তিনি মধ্যযুগীয় বৌদ্ধ আদর্শবাদের বিরুদ্ধে বৈদিক আচার-অনুষ্ঠানকে রক্ষা করার জন্য পরিচিত। তাঁর কাজ ভারতীয় দর্শনের অন্যান্য দর্শনকে দৃঢ়ভাবে প্রভাবিত করেছিল,  ব্যতিক্রম যে মীমাংসা উপনিষদকে বেদের অধীন বলে মনে করে, বেদান্ত দর্শন তা মনে করে না।
জন্ম ও জন্মস্থান
কুমারীল ভট্টের জন্মস্থান অনিশ্চিত। ১৬ শতকের বৌদ্ধ পণ্ডিত তারানাথের মতে, কুমারিল ছিলেন দক্ষিণ ভারতের অধিবাসী। যাইহোক, আনন্দগিরির  শঙ্কর-বিজয়া বলেন যে কুমারীল "উত্তর" (উদগদেসাত) থেকে এসেছেন, এবং দক্ষিণে বৌদ্ধ ও জৈনদের বিতর্ক করেছেন।
আরেকটি তত্ত্ব হল তিনি পূর্ব ভারত থেকে এসেছেন, বিশেষ করে কামরূপ (বর্তমান আসাম)। শেসের  সর্বসিদ্ধান্ত-রহস্য তার জন্য পূর্ব উপাধি ভট্টাচার্য  ব্যবহার করেন। তাঁর লেখা থেকে বোঝা যায় যে তিনি রেশম উৎপাদনের সাথে পরিচিত ছিলেন, যা বর্তমান আসামে প্রচলিত ছিল। আরেকটি তত্ত্ব হল যে তিনি মিথিলা থেকে এসেছেন, যা বাংলা ও আসামের সংস্কৃতির অনুরূপ, এবং এই বিষয়ে অন্য একজন পণ্ডিত তৈরি করেছে মন্দানা মিশ্র।
রুথ নেগা
তিনি ক্যাপিটাল লেটারস (২০০৪), আইসোলেশন (২০০৫), ব্রেকফাস্ট অন প্লুটো (২০০৫), ও ওয়ারক্রাফট (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক ক্রিমিনাল জাস্টিস, আরটিই'র লাভ/হেট, ইফোরের মিসফিটস এবং এবিসির মার্ভেল্‌স এজেন্টস অব এস.এইচ.আই.ই.এল.ড.-এ অভিনয় করেছেন। ২০১৬ সাল তিনি এএমসি'র প্রিচার ধারাবাহিকে টিউলিপ ওহেয়ার চরিত্রে অভিনয় করছেন।
প্রারম্ভিক জীবন
নেগা ১৯৮২ সালে ইথিওপিয়ার আদ্দিস আবাবায় জন্মগ্রহণ করেন। তার মাতা নোরা একজন আইরিশ এবং পিতা নেগা একজন ইথিওপীয়। তার মাতা ইথিওপিয়ায় সেবিকা হিসেবে কাজ করার সময় তার পিতামাতার পরিচয় হয়। নেগা তাদের একমাত্র সন্তান। তিনি চার বছর বয়স পর্যন্ত ইথিওপিয়ায় ছিলেন। তার যখন সাত বছর বয়স, তখন তার পিতা গাড়ি দুর্ঘটনায় মারা যান। নেগা আয়ারল্যান্ডের লিমেরিক শহরে বেড়ে ওঠেন। ২০০৬ সাল থেকে তিনি লন্ডনে বসবাস করছেন।
নেগা ট্রিনিটি কলেজ, ডাবলিনের স্যামুয়েল বেকিট সেন্টারে পড়াশোনা করেন, এবং অভিনয় শিক্ষা বিষয়ে স্নাতক সম্পন্ন করেন।
কর্মজীবন
নেগার চলচ্চিত্রে অভিষেক ঘটে আইরিশ চলচ্চিত্র ক্যাপিটাল লেটার্স (২০০৪)-এ প্রধান চরিত্রে অভিনয়ের মধ্য দিয়ে। পরের বছর তিনি আইসোলেশন চলচ্চিত্রের ম্যারি নামক প্রধান চরিত্রে অভিনয় করেন। তার অভিনয় দেখার পর পরিচালক নিল জর্ডান তাকে ব্রেকফাস্ট অন প্লুটো (২০০৫) চলচ্চিত্রে নেওয়ার জন্য এই চলচ্চিত্রের কাহিনীতে পরিবর্তন আনেন।
তিনি ২০১৬ সালে লাভিং চলচ্চিত্রে শ্রেষ্ঠাংশে অভিনয় করেন। চলচ্চিত্রটি ২০১৬ সালে কান চলচ্চিত্র উৎসবে এবং পরে টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ১৯৫০ ও ১৯৬০-এর দশকের ভার্জিনিয়ায় বসবাসকারী লাভিং দম্পতির সত্য ঘটনা নিয়ে আবর্তিত, যাদের সম্পর্ক নিয়ে সুপ্রিম কোর্টে লাভিং ভার্সাস ভার্জিনিয়া নামে মামলা চলে। নেগা তার অভিনয়ের জন্য বিপুল প্রশংসা অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।
আবদুল খালেক (বীর বিক্রম)
আবদুল খালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবদুল খালেকের পৈতৃক বাড়ি রাজশাহীর গোদাগাড়ী উপজেলার চাঁপাল গ্রামে। তার বাবার নাম কামির উদ্দীন মণ্ডল এবং মায়ের নাম গোলজান বিবি। তার স্ত্রীর মাসুরা খাতুন। তাদের দুই ছেলে ও দুই মেয়ে।
কর্মজীবন
আবদুল খালেক ১৯৬৩ সালে পাকিস্তান নৌবাহিনীতে যোগ দিয়েছিলেন সিম্যান হিসেবে। ১৯৬৯ সালে বাবার ইচ্ছায় স্বেচ্ছা অবসর নেন এবং পরবর্তীতে মুক্তিযুদ্ধ শুরু হলে ঝাঁপিয়ে পড়েন যুদ্ধে।
মাথা
মাথা বা মস্তক অঙ্গের একটি অংশ যাতে সাধারণত চোখ, কান, নাক এবং মুখ অন্তর্ভুক্ত থাকে, যার প্রতিটি বিভিন্ন ক্রিয়া যেমন দেখা, শোনা, গন্ধ শোকা এবং স্বাদ গ্রহণ ইত্যাদিতে সহায়তা করে।
মানব মাথা
থাম্ব|মানব মস্তিষ্কের গঠন মাথা হলো মানবদেহে বিদ্যমান সবচেয়ে ভারি অংশ।মানুষের দেহের বিভিন্ন ধরনের কাজ করে থাকে এবং উদ্দিপনায় সারা দেয়। মাথার ৩ টি অংশ।যথা: 1.অগ্র মস্তিষ্ক 2.মধ্য মস্তিষ্ক 3.পশ্চাৎ মস্তিষ্ক মস্তিষ্ক নস্ট হলে বা অকেজো হলে মানুষের মৃত্যু ঘটবে।
অগ্র মস্তিষ্ক
অগ্র মস্তিষ্ক (Fore Brain) মস্তিষ্কের সবচেয়ে গুরুত্বপূর্ণ অংশ। অগ্র মস্তিষ্কের মধ্যে রয়েছে গুরুমস্তিষ্ক, সেরিব্রাল, নিউক্লিয়াই বা বেসাল, গ্যাংগলিয়া, থ্যালামাস, ও হাইপোথ্যালামাস।
মধ্য মস্তিষ্ক
মধ্য মস্তিষ্ক (Mid brain) লঘু মস্তিষ্কের উপরিভাগে এবং সম্মুখ দিকে এর অবস্থান। মস্তিষ্কের অন্যান্য অংশের মত মধ্য মস্তিষ্ক অত গুরুত্বপূর্ণ নয়। এটা সম্মুখ ও পশ্চাৎ মস্তিষ্কের একটি সেতু বিশেষ। মধ্য মস্তিষ্ককে দুটি অংশে ভাগ করা যায়। যথা: (১) ছাদ (Tectum) (২) মেঝে (Tegmentum) মধ্য মস্তিষ্কের সবচেয়ে বাহ্যিক চিত্র, ট্যিসুর স্তর হল ছাদ। এটি হল মধ্য মস্তিষ্কের পশ্চাৎ ভূমি। ছাদ দুজোরা কলিকুলি (Colliculi = Little hills) গঠন করে। পিছনের জোড়াকে কম উন্নত (Inferior) কলিকুলি বলে, যা দর্শনের কাজ করে। সম্মুখের জোড়াকে বলে উন্নত (Superior) কলিকুলি এটিও দর্শনের কাজ করে।
পশ্চাৎ মস্তিষ্ক
পশ্চাৎ মস্তিষ্ক (Hind Brain) মস্তিষ্কের পিছনে অবস্থিত একটি অংশ। পশ্চাৎ মস্তিষ্কে ৩ টি প্রধান অংশ রয়েছে। যথা–– (১) অধঃ মস্তিষ্ক (Medulla Obolongata) (২) সেতু মস্তিষ্ক (Pons) (৩) লঘু মস্তিষ্ক (Cerebellum)
কর্ণ-বালজা নদী
কর্ণ-বালজা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ২১  কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কর্ণ-বালজা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৮।
কুণ্ডিকা উপনিষদ
কুণ্ডিকা ও লঘু-সন্ন্যাস উপনিষদ আলোচনা করে যে কেউ কখন ও কীভাবে ত্যাগ করতে পারে এবং এটি যে উত্তর দেয় তা অন্যান্য উপনিষদ যেমন জাবাল উপনিষদে পাওয়া যায় তার থেকে আলাদা। এর বেশিরভাগ শ্লোক ত্যাগকারীর জীবনধারাকে উৎসর্গ করে এবং এর বিস্তৃত বিষয় ত্যাগ বা আধ্যাত্মিক জ্ঞানকে কেন্দ্র করে। এটিতে প্রাচীন সাংস্কৃতিক ও ধর্মীয় হিন্দু ঐতিহ্যের উল্লেখ রয়েছে। এটি ত্যাগকে জীবনের পর্যায় হিসাবে বর্ণনা করে যেখানে একজন মানুষ সন্ন্যাসী যোগীর মতো জীবনযাপন করেন, বালিতে ও মন্দিরের কাছাকাছি ঘুমান, শান্ত ও সদয় থাকেন, অন্যরা তাকে যাই করুক না কেন, বেদান্ত নিয়ে চিন্তা করার সময় এবং ওঁ এর মাধ্যমে ব্রহ্মকে ধ্যান করে। কুণ্ডিকা উপনিষদে বলা হয়েছে ত্যাগকারীকে সর্বজনীন আত্মার সাথে তার আত্মার পরিচয় উপলব্ধি করার চেষ্টা করা উচিত।
ইতিহাস
পাঠ্যটি তেলেগু ভাষার সংস্করণে কুণ্ডিকা নামে পরিচিত, এবং উল্লেখযোগ্যভাবে এর বড় অংশ ভারতের কিছু অংশে পাওয়া লঘু-সন্ন্যাস উপনিষদ  সংস্করণের অনুরূপ। পাঠ্যের প্রাচীনতম স্তরটি খ্রিস্টপূর্ব ৩য় শতাব্দীর আগে রচিত হয়েছিল, সম্ভবত খ্রিস্টপূর্ব ১ম-সহস্রাব্দের শেষ শতাব্দীতে।
পাঠ্যটি মুক্তিকা ক্রমের ১০৮টি উপনিষদের তেলেগু ভাষার সংকলনে ৭৪ নম্বরে তালিকাভুক্ত করা হয়েছে, যা রাম হনুমানের কাছে বর্ণনা করেছেন।
গঠন
উপনিষদ, একটি সংস্করণে, একটি একক অধ্যায়ে ৩৪টি শ্লোক রয়েছে। অন্যান্য সংস্করণে, পাঠ্যটিতে ২৮টি শ্লোক আছে, অথবা ৫টি থেকে ৬টি অধ্যায় রয়েছে যার কোনো পদ সংখ্যা নেই। পাঠ্যটি গদ্য ও ছন্দ কবিতার মিশ্রণ।
বিষয়বস্তু
কুণ্ডিকা ও লঘু-সন্ন্যাস উপনিষদ আলোচনা করে যে কেউ কখন এবং কীভাবে ত্যাগ করতে পারে এবং এটি যে উত্তর দেয় তা অন্যান্য উপনিষদ যেমন জাবাল উপনিষদে পাওয়া যায় তার থেকে আলাদা। পাঠ্যটি এর বেশিরভাগ শ্লোক ত্যাগকারীর জীবনধারাকে উৎসর্গ করে এবং এর বিস্তৃত বিষয় ত্যাগ বা আধ্যাত্মিক জ্ঞানকে কেন্দ্র করে। পাঠ্যটি প্রাচীন সাংস্কৃতিক ঐতিহ্যকে বোঝানোর জন্য উল্লেখযোগ্য যে, একজন পুরুষ তার অবসরে তার স্ত্রীকে সাথে নিয়ে পবিত্র স্থান পরিদর্শনে যাবেন। ভ্রমণের পরে, তাকে ত্যাগের দিকে এগিয়ে যেতে হবে যেখানে তিনি একজন সন্ন্যাসী যোগীর মতো জীবনযাপন করেন, বালির উপর এবং মন্দিরের কাছাকাছি ঘুমান, বেদান্ত নিয়ে চিন্তা করার সময় এবং ওঁ এর মাধ্যমে ব্রহ্মকে ধ্যান করার সময় অন্যরা তাকে যাই করুক না কেন শান্ত ও সদয় থাকার পরামর্শ দেয়৷ সর্বজনীন আত্মার সাথে তার আত্মার পরিচয় উপলব্ধি করার চেষ্টা করা উচিত।
পাঠ্যটির প্রথম দুটি শ্লোকে, উপনিষদ মানব জীবনের ব্রহ্মচর্য ও গার্হস্থ্য পর্যায় নিয়ে আলোচনা করে। পরবর্তী শ্লোক ৩ থেকে ৬-এ উপনিষদ ব্যক্তিকে জীবনের বানপ্রস্থ পর্যায়ে নেতৃত্ব দেওয়ার ন্যায্যতা দেয়। অবশিষ্ট ২৮টি শ্লোকে, বানপ্রস্থ পর্যায় বর্জন করা থেকে শুরু করে, কীভাবে পরিত্যাগ করতে হয় এবং আত্ম-উপলব্ধি অর্জন করতে হয় তার বিবরণ সহ জীবনের সন্ন্যাস পর্যায় ব্যাখ্যা করা হয়েছে।
পাঠ্যটির কিছু পাণ্ডুলিপি সংস্করণ সাধারণ শান্তি মন্ত্রের মত মন্ত্রের আমন্ত্রণ দিয়ে শুরু ও শেষ।
পালোয়ানী
পালোয়ানী (Pehlwani) কুস্তি নামেও পরিচিত রেস্টলিং এর একটি সংস্করণ যা ভারতীয় উপমহাদেশ চালু আছে।  এটি মুঘল সাম্রাজ্য এ ফারসি  কুস্তি পাহলভানি কে দেশীয় ভারতীয় মল্লযুদ্ধ এর সাথে একত্রিত করে তৈরি করা হয়েছিল।  পালোয়ানী এবং কুস্তি শব্দটি এসেছে ফার্সি শব্দ থেকে যথাক্রমে পাহলভানি (নায়কোচিত) এবং কুস্তি (অর্থ হত্যাকাণ্ড) যার অর্থ নায়কোচিত কুস্তি। সম্ভবত এই শব্দটি ইরানীয় শব্দ "পহ্‌লভি" (Pehalavi) থেকে এসেছে যা দিয়ে ইরানি বংশোদ্ভূত লোকদের বোঝানো হয়।
এই ক্রীড়ায় একজন খেলোয়াড়কে পালোয়ান (নায়ক এর জন্য ফারসি উৎপন্ন শব্দ) হিসাবে অভিহিত করা হয় এবং শিক্ষক ওস্তাদ নামে পরিচিত হন (শিক্ষক বা মাস্টার এর জন্য ফারসি শব্দ)। পালোয়ানীর অন্যতম বিখ্যাত অনুশীলনকারী ছিলেন দ্য গ্রেট গামা (গোলাম মোহাম্মদ বকশ বাট) যাঁকে সর্বকালের অন্যতম সেরা কুস্তিগীর হিসাবে বিবেচনা করা হয়। প্রফেসর রামমূর্তি ছিলেন আর এক জন উদাহরণ। ক্যাচ রেসলিং ব্যাপকভাবে পালোয়ানী দ্বারা প্রভাবিত। যার ফলে ফোকস্টাইল কুস্তি, ফ্রিস্টাইল কুস্তি এবং মিশ্র মার্শাল আর্টস (এমএমএ) অনুপ্রাণিত হয়েছিল।
ইতিহাস
প্রাচীন ভারত কুস্তির এমন রূপকে বলা হয় মল্লযুদ্ধ। কমপক্ষে ৫ম সহস্রাব্দ থেকে এই অনুশীলন শুরু হয়েছিল। ত্রয়োদশ শতাব্দীর গ্রন্থ মল্ল পুরাণ বর্ণিত এই ক্রীড়া ছিল আধুনিক কুস্তির পূর্বসূরী।
ষোড়শ শতাব্দীতে মধ্য এশীয় মুঘল জাতি উত্তর ভারত জয় করেছিলেন যাঁরা তুরস্কো-মঙ্গোল বংশোদ্ভূত ছিলেন। ইরানি এবং মঙ্গোলিয়ান কুস্তির প্রভাবে সময় কালে স্থানীয় মল্লযুদ্ধ পার্সিয়ান কুস্তি দ্বারা উপস্থাপিত হয়ে যায়। মজার বিষয় হল মল্লযুদ্ধের আখাদ (কুস্তি প্রশিক্ষণ কেন্দ্র) সংস্কৃতি তখনও টিকে ছিল। তাতে শিক্ষার্থীরা হবেন নিরামিষভোজী, রান্না করা, ব্রহ্মচারী হওয়া প্রভৃতির সযত্ন প্রতিপালন তাঁদের কাছ থেকে প্রত্যাশা করা হত।
প্রথম মুঘল সম্রাট বাবর নিজেই একজন কুস্তিগীর ছিলেন এবং জনশ্রুতি আছে তিনি প্রতিটি বাহুর নীচে একজনকে ধরে রেখে দীর্ঘ দূরত্ব খুব দ্রুত চলতে পারতেন। মুঘল-যুগের কুস্তিগীররা কখনও কখনও এক হাতে বাঘনখ পরতেন যা স্থানে স্থানে নখি কা কুস্তি বা "নখওয়ালা কুস্তি" নামে পরিচিত ছিল। সপ্তদশ শতাব্দীর শেষের দিকে রামদাস হিন্দুদেরকে মহান ভগবান হনুমান এর প্রতি শ্রদ্ধা জানাতে শারীরিক ক্রিয়ায় উৎসহিত করে দেশ ভ্রমণ করেছিলেন। মারাঠা শাসকরা টুর্নামেন্ট চ্যাম্পিয়নদের জন্য মোটা অঙ্কের পুরষ্কারের টাকা দিয়ে কুস্তিকে সমর্থন করতেন। শোন যায় যে সেই সময়ে প্রতিটি মারাঠা ছেলে কুস্তি করতে পারতেন এবং এমনকি মহিলারাও এই খেলায় অংশ নিতেন। উপনিবেশিক আমলে স্থানীয় রাজকুমাররা ম্যাচ এবং প্রতিযোগিতা আয়োজন করে কুস্তির জনপ্রিয়তা বজায় রেখেছিলেন। রেসলিং হ'ল রাজপুত এর প্রিয় দর্শক-মনোরঞ্জক খেলা এবং বলা হয় যে তাঁরা "খুব উদ্বেগের সাথে" এই টুর্নামেন্টের প্রত্যাশায় প্রতীক্ষা করেন। প্রত্যেক রাজপুত রাজপুত্র বা প্রধান তাঁর বিনোদনের উদ্দেশ্যে প্রতিযোগিতার জন্য বেশ কয়েক জন কুস্তি চ্যাম্পিয়ন রাখতেন। বলা হয় যে সর্বাধিক কুস্তি কেন্দ্রগুলি ছিল উত্তর প্রদেশ এবং পাঞ্জাবে। ১৯০৯ সালে আব্দুল জব্বার সওদাগর নামে এক বাঙালি ব্যবসায়ী স্থানীয় যুবকদের একত্রিত করার উদ্দেশ্যে এবং কুস্তি টুর্নামেন্টের মাধ্যমে শক্তি প্রদর্শন ও উপনিবেশবাদীদের বিরুদ্ধে ব্রিটিশবিরোধী লড়াইয়ে তাঁদেরকে অনুপ্রাণিত করার ব্যবস্থা নিয়েছিলেন। জব্বার-এর বলি খেলা নামে খ্যাত এই প্রতিযোগিতা স্বাধীনতা এবং পরবর্তীকালে (ভারত) বিভাজন এর সময়েও অব্যাহত ছিল। এটি এখনও বাংলাদেশ এ প্রতি বৈশাখী মেলায় (বাংলা নববর্ষ) ঐতিহ্যবাহী সানাই (বাঁশি) এবং দাবর (ড্রাম) বাজিয়ে অনুষ্ঠিত হয় এবং এই অনুষ্ঠান চট্টগ্রাম এর এক প্রাচীনতম ঐতিহ্যও বটে।
সাম্প্রতিক অতীতে ভারতে গ্রেট গামা (ব্রিটিশ ভারত এবং পরবর্তীকালে দেশ বিভাজিত পাকিস্তানের) এবং গোবর গোহ ছিলেন বিখ্যাত শ্রেনীর কুস্তিগীর। পালোয়ানীর দৌলতে ভারত ১৯৬২ সালের চতুর্থ এশিয়ান গেমস (পরে জাকার্তা গেমস নামে পরিচিত) এর গৌরব শীর্ষে পৌঁছেছিল। সেখানে সাতজন কুস্তিগীর পদক তালিকায় স্থান পেয়ে ছিলেন য়াঁরা ফ্রিস্টাইল কুস্তি এবং গ্রিক-রোমান কুস্তি মিলিয়ে মোট ১২ টি পদক জিতেছিলেন। একই কৃতিত্বের পুনরাবৃত্তি আবারও প্রত্যক্ষ করা হয়েছিল কিংস্টন এ অনুষ্ঠিত কমনওয়েলথ গেমস এ। সেখানে পাঠানো ৮ জন কুস্তিগীরই দেশের হয়ে পদক পাওয়ার গৌরব অর্জন করেন। ৬০ এর দশকে ভারত বিশ্বের প্রথম আট বা নয়টি কুস্তি খেলিয়ে দেশগুলির মধ্যে স্থান পায় এবং ১৯৬৭ সালে নয়াদিল্লিতে বিশ্ব কুস্তি চ্যাম্পিয়নশিপের আয়োজক দেশ হয়।
যে সব পালোয়ান আজকাল কুস্তি প্রতিযোগিতায় অংশ গ্রহণ করেন তাঁদের জুডো এবং জুজুৎসু এর আঁকড়ে ধরার দুরন্ত দিকগুলিতে ক্রস ট্রেন নিতে হয়। কার্ল গোচ এর মতো অতীত যুগের কিংবদন্তি কুস্তিগীররা ভারত এ কুস্তি শিখতে এবং তাঁদের দক্ষতাকে আরও উন্নত করতে ভ্রমণ করেছেন। এমনকি কার্ল গোচকে মুগুর (দক্ষিণ এশিয়ার কুস্তিগীরদের বাহু ও কাঁধের পেশী তৈরির জন্য ভারী কাঠের উপকরণ বিশেষ) উপহার দেওয়া হয়েছিল।
১৯২৮ শীতকালীন অলিম্পিকে আর্জেন্টিনা
১৯২৮ শীতকালীন অলিম্পিকে আর্জেন্টিনা প্রথমবারের মত অংশগ্রহণ করে। দেশটি দুইটি ববশ্লেজ দল পাঠায়, যারা প্রতিযোগিতায় যথাক্রমে চতুর্থ ও পঞ্চম স্থানে নিজেদের খেলা শেষ করে।
সাবিত্রী উপনিষদ
সাবিত্রী উপনিষদ (सावित्री उपनिषत्; ) হল একটি সংস্কৃত পাঠ এবং হিন্দুধর্মের ক্ষুদ্র উপনিষদ। এটি সামবেদের সাথে যুক্ত, এবং সামান্য উপনিষদের অন্তর্ভুক্ত। পাঠ্য শিরোনাম হিন্দু সূর্য দেবতার সাথে সম্পর্কিত।
উপনিষদ সাবিত্রী-বিদ্যা (সূর্যের জ্ঞান) বর্ণনা করে, দাবি করে যে মহাবিশ্বের সবকিছুই পুরুষ প্রকৃতি "সবিত্র" এবং নারী প্রকৃতি "সাবিত্রী", এবং গায়ত্রী মন্ত্রের বিস্তারিত প্রকাশ। পাঠ্যটি ব্রহ্মের অদ্বৈত ধারণা, সেইসাথে পরম পুরুষ ও ওঁ কে ধ্যান করার জন্য বল (শক্তি) এবং অতিবল (মহাশক্তি) নামে দুটি মন্ত্র উপস্থাপন করে।
ইতিহাস
পাঠ্যটির লেখক ও রচনাকাল অজানা। এই পাঠের পাণ্ডুলিপিগুলিকে সবিত্রোপনিষদ নামেও পাওয়া যায়। মুক্তিকা সূত্রের ১০৮টি উপনিষদের তেলেগু ভাষার সংকলনে, রাম দ্বারা হনুমানকে বর্ণিত, এটি ৭৫ নম্বরে তালিকাভুক্ত করা হয়েছে।
বিষয়বস্তু
সাবিত্রী উপনিষদ হল ১৫টি শ্লোক সহ একটি ছোট পাঠ।
সাবিত্রী উপনিষদ দাবি করে যে আগুন (পুংলিঙ্গ) হল সৃজনশীল শক্তি, পৃথিবী (স্ত্রীলিঙ্গ) হল জ্বালানী ও পদার্থ, তারা সর্বদা একত্রে প্রকাশ পায়, পরস্পর নির্ভরশীল এবং তাদের মৈথুন (মিলন) হল পুনর্জন্মের উৎস। বায়ু - সৃজনশীল শক্তি, জল - জ্বালানী ও পদার্থ, তারা সাবিত্র ও সাবিত্রীর মত একসাথে প্রকাশ করে, পরস্পর নির্ভরশীল এবং তাদের মৈথুন (মিলন) উৎপন্ন উৎস, পাঠ্য বলে। বায়ু - যখন সে প্রকাশ করে, স্থান (ইথার) - সে প্রকাশ করে, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস। যজ্ঞ (অগ্নি বলি) - যেখানে তিনি আছেন, ছন্দ (ছান্দসিক স্তোত্র) - তিনি হলেন, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস, তারা আবার সাবিত্র ও সাবিত্রী, পাঠ্যটি জোর দিয়ে বলে।
বজ্র মেঘ - যখন সে সৃজনশীল শক্তি, বজ্রপাত হিসাবে প্রকাশ করে - সে জ্বালানী ও অভিব্যক্তি হিসাবে প্রকাশ করে, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস। সূর্য - যেখানে তিনি আছেন, মহাকাশ - তিনি যথাক্রমে সাবিত্র ও সাবিত্রী, তারা সর্বদা একসাথে থাকে, পরস্পর নির্ভরশীল এবং তাদের মৈথুন (মিলন) উৎপন্ন উৎস, পাঠ্যটি জোর দিয়ে বলে।